عزازيل هى رواية مصرية صادرة عن دار الشروق فى سنة 2008 ، من تأليف الدكتور يوسف زيدان الخبير و المتخصص فى الفلسفه و المخطوطات. الرواية بتدور احدثها فى جزء مهم من تاريخ مصر ، و التاريخ المسيحى فى اوائل القرن الخامس الميلادى.الروايه عملت نجاح و جدل كبير.الرواية متميزة انها مكتوبة باللغة العربى الفصحى بطريقة مميزة.الرواية اترجمتت من العربى للغات كتير منها للانجليزى و للفرنساوى و للروسى. الرواية بتترجم مجموعة مخطوطات قديمه،اتكتبت فى القرن الخامس الميلادى ، مكتوبة باللغة السريانية ، اتلقت فى صندوق خشب مقفول فى منطقة الخرائب الاثرية جنب قلعة القديس سمعان العمودى جنب مدينة حلب،سوريا. المخطوطات عباره عن مذكرات و سيرة ذاتيه لراهب مصرى اسمه "هيبا" ، عاش فى فتره مضطربه من التاريخ المسيحى ، حصلت فيها انقسامات و اختلافات كبيره بين الكنايس الكبيره و على الخلاف على طبيعية المسيح.